Diari Oficial de la Generalitat Valenciana


Sumari del DOGV 7583, del 31-07-2015 (2015/6711)

Informació pública dels projectes de convenis d'ocupació de les parcel·les ubicades en l'àmbit de la unitat d'execució A4-1 Parc Central.
-----------------------------------------------------------------------------------------------------------------------------------------

### Dades del document

Número de DOGV
:   7583

Data del DOGV
:   31-07-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6711


Data del document
:   18-07-2015

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública dels projectes de convenis d'ocupació de les parcel·les ubicades en l'àmbit de la unitat d'execució A4-1 Parc Central. [2015/6711]  
Per Resolució SM-178, de 13 de juliol de 2015, dictada pel tinent d'alcalde del Cicle Integral de l'Aigua, Gestió d'Obres d'Infraestructura, Manteniment d'Infraestructures, Planificació i Gestió Urbana, en virtut de la delegació conferida per resolucions 29, de 3 de juliol, i 41, de 10 de juliol de 2015, s'ha disposat:  
  
«Primer. Sotmetre a informació pública, pel termini de 20 dies hàbils, comptadors des de l'endemà de la publicació en el Diari Oficial de la Comunitat Valenciana, als efectes de presentació d'al·legacions, els projectes de convenis urbanístics de gestió i execució del planejament a subscriure entre l'Ajuntament de València, Parque Central Alta Velocidad 2003, SA, i els propietaris de sòl que així ho han acceptat, de les parcel·les ubicades en l'àmbit de la unitat d'execució A4-1 Parc Central, en els quals es fixen els termes que regulen l'autorització expressa i irrevocable per a l'ocupació temporal dels terrenys propietat dels titulars mencionats, afectats per les obres d'urbanització de la delimitació de la primera fase del Parc Central de València Zona Russafa.  
  
La vigència perdurarà fins que s'aprove el projecte de reparcel·lació pel qual els terrenys dotacionals passen a considerar-se domini públic de manera que es permeta la realització de totes les actuacions que siguen necessàries per a la realització de l'obra mencionada, el derrocament i la desinstal·lació, per motiu d'interés públic, de construccions i instal·lacions en desús i l'eliminació de totes les plantacions que hi haja en els terrenys en l'actualitat i que siguen incompatibles amb l'actuació. Tot això en el marc dels treballs previs a la redacció del projecte de reparcel·lació, a càrrec d'este i sense detriment dels drets que corresponen a la propietat en el procés de programació de l'actuació integrada i reparcel·lació i en execució del pla de reforma interior àmbit A-4.1 Parc Central, aprovat definitivament per la Resolució de 6 de març de 2007, dictada pel conseller de Territori i Habitatge, publicada en el Butlletí Oficial de la Província de València, número 72, de 26 de març de 2007, la qual es complementa amb la Resolució del conseller de Territori i Habitatge, de 18 de juny de 2007, publicada en el BOP número 152, de 28 de juny de 2007.  
Segon. Publicar l'anunci de sotmetiment a informació pública dels referits projectes de conveni en el Diari Oficial de la Comunitat Valenciana, i en el tauler d'edictes d'este ajuntament, a fi que qualsevol persona física o jurídica puga examinar-los i formular les al·legacions que tinga per convenient. Els projectes de conveni estan a la disposició dels ciutadans en general per a l'examen i consulta en el Servei de Gestió Urbanística, ubicat en el pati A, segona planta, de l'edifici situat en el carrer d'Amadeu de Savoia, número 11 (Tabaquera), de 09.00 a 14.00 hores, i en la pàgina web de l'Ajuntament, tot això de conformitat amb el que preveu l'article 173 de Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana, en relació amb l'article 86.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
  
València, 18 de juliol de 2015.- El secretari: Manuel Latorre Hernández.